ডিজিটেল ডেস্ক :10 Lachit Barphukan Quotes: অসমৰ ইতিহাসত জিলিকি থকা বীৰ যোদ্ধাসকলৰ ভিতৰত অন্যতম বীৰ লাচিত বৰফুকন।লাচিত বৰফুকনৰ বীৰত্ব আৰু শৰাইঘাটৰ যুদ্ধত অসমীয়া সেনাৰ বিজয়ৰ স্মৃতিত প্ৰতি বছৰে ২৪ নৱেম্বৰৰ দিনটোত ৰাজ্যজুৰি লাচিত দিৱস হিচাপে পালন কৰা হয়। লাচিত বৰফুকনৰ সাহসিকতা আৰু ত্যাগ প্ৰতিজন অসমীয়াৰ বাবে আদৰ্শ।আনহাতে, অসম মুলুক ৰক্ষাৰ বাবে তেওঁ যি কৰি গ'ল তাৰ বাবে প্ৰতিটো প্ৰজন্মই তেওঁক সোঁৱৰণ কৰিব।
অপাৰ কষ্টসাধনৰ শক্তি আৰু মনত থকা অদম্য সাহসৰ বাবে আহোম ৰাজ্যৰ সেনাপতি পদত অধিষ্ঠত হৈছিল লাচিত বৰফুকন।কিন্তু তেওঁ পোন প্ৰথমেই সেনাপতি হোৱা নাছিল।প্ৰথমতে তেওঁ সেইসময়ৰ ৰাজমন্ত্ৰীৰ 'হাঁচতিধৰা তামুলী' পদত নিযুক্তি হৈছিল। এই পদৰ পৰা সেনাপতি হোৱালৈ তেওঁৰ যাত্ৰা মুঠেই সহজ নাছিল।তেওঁৰ কষ্ট, ত্যাগ তথা গভীৰ সাধনাই আছিল এই সফলতাৰ মূলমন্ত্ৰ।
যেতিয়া লাচিতৰ মোমায়েকে সময়মতে যুদ্ধৰ প্ৰস্তুতিৰ কাম সম্পূৰ্ণ কৰাত অসফল হৈছিল, তেতিয়া লাচিত বৰফুকনে দ্বিতীয়বাৰ চিন্তা নকৰাকৈ এই উক্তি দি তেওঁক মৃত্যুদণ্ড দিছিল।
